Kurzus kódja: FL-350.49, FLN-350.49	
Kurzus megnevezése: Wikipedia szócikkíró szeminárium	
Kurzus előadója: Mekis Péter	
Kurzus helye és ideje: Péntek 14:00-15:30, i221	

Kurzus előfeltétele(i):	
A jegyszerzés módja(i): egy hosszabb vagy több rövidebb sikeresen publikált szócikk	
Követelmények: 
A szócikkeknek a wikipedia formai kritériumainak betartásával, szakkönyvek és szakcikkek alapján, korrekt szakmai nyelven, de laikusok számára is érthetően kell íródnia. Minden állítást meg kell hivatkozni. Lehet internetes forrásokat is használni, de tilos ollózni. Nem használható forrásként az angol wikipedia.	

A kurzus leírása:
Az angol nyelvű wikipedia az utóbbi néhány évben nem csupán a tudományos ismeretterjesztésben, de a tudományos eredmények kézikönyvszerű feldolgozásában is az első számú és az egyik legmegbízhatóbb forrássá vált. A magyar változatról ugyanez nem mondható el; a logikai tárgyú szócikkekről pedig különösen nem. Ezek legnagyobb része vagy angol szócikkek hozzá nem értő fordítása, vagy önálló, de dilettáns munka. A félév során ezen a helyzeten próbálunk meg javítani. A kurzus kifejezetten munkaigényes lesz. A hallgatóknak egy nagyobb vagy több kisebb, még nem létező vagy rossz állapotban lévő szócikket kell kiválasztaniuk és meg- vagy újraírniuk. További feladat lesz a szócikkek vitalapjain egymással (és esetleg más felhasználükkal) folytatott vita. Elsősorban azok jelentkezzenek, akiket nem rettent vissza sem az, ha harmadjára-negyedjére is át kell írniuk szócikkeiket, vagy ha logikai formulákban kell kifejezniük mondandójukat. Az angol nyelvű olvasási készség előny.	

Kurzushoz tartozó kötelező irodalom:
Kinek-kinek a választott témájához fog illeszkedni.	

Kurzushoz tartozó ajánlott irodalom:
Kinek-kinek a választott témájához fog illeszkedni.